Elavad surnud

"Elavad surnud" (originaalpealkiri "The Walking Dead") on Ameerika Ühendriikide õudusdraamasari. Telesari põhineb samanimelisel koomiksil, mille autorid on Robert Kirkman, Tony Moore ja Charlie Adlard.

Sarja peategelane on Rick Grimes (keda kehastab Andrew Lincoln) – väikelinna asešerif, kes ärkab haiglas kuudepikkusest koomast ja avastab end keset postapokalüptilist maailma, mille on vallutanud zombid. Grimes leiab üles oma perekonna ja temast saab ellujäänute rühma juht. Rühm püüab zombidega täidetud maailmas üheskoos ellu jääda ja kohaneda, kuid zombidest veel ohtlikumaks osutuvad mõned inimesed. Sarja esimese hooaja tegevus leiab aset Atlanta ümbruskonnas, teise kuni neljanda hooaja tegevus toimub Põhja-Georgia maapiirkonnas, alates viiendast hooajast toimub tegevus Alexandrias Virginia osariigis.

"Elavad surnud" jõudis Ameerika Ühendriikides teleekraanidele 31. oktoobril 2010 kaabeltelevisioonikanalil AMC ja väljaspool Ühendriike novembris 2010 Fox International Channelsi kanalitel. AMC on igal aastal telesarja uue hooajaga pikendanud, sest sarja vaadatavus on väga suur. Kuuenda hooaja esimene osa tuli teleekraanidele 11. oktoobril 2015. Telesarja populaarsuse tõttu hakati valmistama sõsarsarja "Fear the Walking Dead", mille avaosa jõudis AMC kanalil eetrisse 23. augustil 2015.

Telesari on saanud kriitikutelt kiitva vastuvõtu, sellele on antud mitu auhinda, sealhulgas Writers Guild of America uue telesarja auhind ja Kuldgloobuse parima draamatelesarja auhind.

 Peamised osatäitjad 
 Roll Näitleja Põhiroll(osad) Kõrvalroll(osad) Rick Grimes Andrew Lincoln 1.01– Glenn Rhee Steven Yeun 1.01– Carl Grimes Chandler Riggs 1.01– Daryl Dixon Norman Reedus 2.01– 1.03–1.06 Carol Peletier Melissa McBride 2.01– 1.03–1.06 Maggie Greene Lauren Cohan 3.01– 2.02–2.13 Michonne Danai Gurira 3.01– 2.13 Sasha Sonequa Martin-Green 4.01– 3.08–3.16 Tara Chambler Alanna Masterson 5.01– 4.06–4.08, 4.10–4.11, 4.15–4.16 Srs. Abraham Ford Michael Cudlitz 5.01– 4.10–4.11, 4.15–4.16 Dr. Eugene Porter Josh McDermitt 5.01– 4.10–4.11, 4.15–4.16 Rosita Espinosa Christian Serratos 5.01– 4.10–4.11, 4.15–4.16 Gabriel Stokes Seth Gilliam 5.02– Lori Grimes Sarah Wayne Callies 1.01–3.16 Shane Walsh Jon Bernthal 1.01–2.12 3.08 Dale Horvath Jeffrey DeMunn 1.01–2.11 Andrea Laurie Holden 1.02–3.16 Hershel Greene Scott Wilson 3.01–4.08, 4.16 2.02–2.13 Merle Dixon Michael Rooker 3.03–3.15 1.02–1.03, 2.05 Philip Blake (Kuberner) David Morrissey 3.03–4.09 5.09 Beth Greene Emily Kinney 4.01–5.09, 5.13 2.02–3.16 Tyreese Chad L. Coleman 4.01–5.09, 5.13 3.08–3.16 Bob Stookey Lawrence Gilliard junior 4.01–5.03 5.09 Gareth Andrew J. West 5.01–5.03 4.16

 Osatäitjate galerii 

Viited

Välislingid

 Telesarja ametlik koduleht (inglise keeles)
 Sarja lehekülg telekanali FOX veebisaidil (eesti keeles)

Kategooria:Ameerika Ühendriikide telesarjad
Kategooria:AMC telesaated